Die Wallabies is Australië se nasionale rugbyspan. Die span speel jaarliks saam met die All Blacks van Nieu-Seeland, die Springbokke van Suid-Afrika en Argentinië in die Rugbykampioenskap, voorheen die Drienasiesreeks, waarin hulle ook vir die Bledisloebeker teen Nieu-Seeland en die Mandela Uitdaagplaat teen Suid-Afrika speel. Op 2 Julie 2007 het die span, ná 'n verrassende oorwinning oor die All Blacks in die Drie-Nasies, die tweede plek op die IRR se wêredlranglys behaal.